**HALLITUKSEN KOKOUS 2017-13
PÖYTÄKIRJA**

**Aika: 11.9.2017 kello 17.00
Paikka: Koppi, Sofianlehdonkatu 5 B, Helsinki**

**LÄSNÄ, hallitus 2017:**

* Hanna Kokko, puheenjohtaja
* Sonja Tervala, varapuheenjohtaja
* Henna Topra, sihteeri

Krista Raitio

* Julia Helle
* Sara Suni
* Niina Hänninen
* Tanja Kosonen

Vierailija

Päivi Eskelinen-Roos, ESTE

Soile Bergström, ESTE

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

PÄÄTÖS: Puheenjohtaja avaa kokouksen ajassa 17.04.

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Todetaan kokous lailliseksi ja päätösvaltaiseksi.

1. **Kokouksen järjestäytyminen**
	1. **Todetaan läsnäolijat**
	2. **Myönnetään puhe- ja läsnäolo-oikeus kokoukseen kutsutuille**
	3. **Valitaan kokoukselle sihteeri**

PÄÄTÖS: Kokouksen sihteerinä toimii Topra.

* 1. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Kokouksen pöytäkirjantarkastajina ja ääntenlaskijoina toimivat Helle ja Raitio.

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.
PÄÄTÖS: Hyväksytään esityslista kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Ei ilmoitusasioita.

1. **Sektoriasiat**

ESITYS: Käydään läpi sektoriasiat.

PÄÄTÖS: Edunvalvontajaosto oli 31.8. jossa oli aiheena palautemenetelmät.

Puheenjohtajien jaosto tulossa ensi viikolla 18.9.2017.

Tutorointi: Aloitukset sujuivat hyvin. Aloita Tästä -tapahtuma oli onnistunut. Tutorjaosto oli 4.9.2017, jossa aiheena tulevat tutorhaut ja tutoreiden käyttäytyminen erinäisissä tapahtumissa. Tutorsaunan päivämääräksi ehdotetaan Talentialle 23.10.2017.

Tapahtuma: Fuksiaiset sujuivat hyvin. Tervala ja Raitio menevät pitämään rastia Tursajaisiin 21.9.2017.

1. **Talous**

ESITYS: Taloudenhoitaja Kosonen kertoo yhdistyksen tilin tilanteen. Käydään läpi hyväksyttävät kuitit.
PÄÄTÖS: Tilillä on rahaa 4016,49€. Kuitit on hyväksytty.

1. **Opiskelijat tutkintoa kehittämässä**

ESITYS: Metropolia Ammattikorkeakoulu on aloittanut uuden pilotoitavan 2 op:n kokonaisuuden, jonka pyrkimyksenä on, että opiskelijat ja opettajat kehittävät ja ratkovat yhdessä tutkintoihin liittyviä ongelmia. Sosiaalialan tutkinto-ohjelman kehitysryhmä on lähestynyt Soffa ry:tä toiveenaan saada opiskelijayhdistyksen hallituksen jäsen mukaan kehitysryhmään. Keskustellaan opiskelijayhdistyksen kannasta ryhmän perustamiseen ja kartoitetaan onko kenelläkään hallituksen jäsenellä mahdollisuutta osallistua ryhmään.

PÄÄTÖS: Kukaan hallituksesta ei valitettavasti pysty osallistumaan tähän, mutta toivomme opettajilta tapaamisista kokousmuistioita, jotta Soffa ry pysyy kartalla ja yhteistyö säilyy. Raitio ja Topra ottaa yhteyttä Päivi Eskelinen-Roosiin.

1. **Soffa ry presents: Meet & Greet**

ESITYS: Edellisessä kokouksessa suunniteltu puistotapahtuma vaihtareille muokkautui säiden ja kevään palautteiden myötä Soffarin opiskelijoille ja kaikille vaihtareille suunnatuksi alkoholittomaksi Megora-tapahtumaksi. Käydään läpi järjestelyiden tilanne ja päätetään vastuunjaosta tästä eteenpäin.

PÄÄTÖS: Ajatuksena on lautapeli-ilta ja sään salliessa ulkopelejä. Tapahtumaan voi tulla ompelemaan myös haalarimerkkejä ja hengailla vapaamuotoisesti. Järjestetään tietovisa, Raitio ja Helle suunnittelee kysymykset sekä hankkivat palkinnot. Mainostusta on lisättävä, jotta osallistujia saadaan lisää. Tervala laittaa OMA:ssa tiedotteen tapahtumasta sekä tekee julisteita Soffarin seinille. Raitio informoi kaikkia vaihtareita tapahtumasta. Raitio ja Helle hankkivat tapahtumaan tarjoilut. Soffa ry:tä tapahtumassa edustavat Helle, Raitio ja Tervala.

1. **Megorapäivystys**

ESITYS: Megorapäivystystä on siirretty keväällä päätetystä ajankohdasta tutkintovastaavien toiveesta. Uusi sovittu ajankohta on 5.10. klo 10.30-13-00. Päätetään tilaisuuden budjetista ja sovitaan työnjako sekä ketkä edustavat tilaisuudessa Soffa ry:tä.

PÄÄTÖS: Soffa ry:tä edustavat tapahtumassa Topra, Suni ja Kosonen. Budjetoidaan 20€, Topra hoitaa tarjoilut. Tervala vie kysymyslaatikon Megoraan ja Raitio tekee kyselypohjan nettiin. Tervala tekee julisteet tapahtumasta.

1. **MetroSport**

ESITYS: Käydään läpi Soffa ry:n MetroSportiin ilmoittaman ständin tilanne.

PÄÄTÖS: Kosonen hoitaa tapahtumaan motivointitaulua varten tarvittavat välineet. Hänninen hoitaa tapahtumaan haalarimerkit, vaihtokassan sekä Soffa ry:n lakanan. Ständillä järjestämme hyppynarukilpailun, jonka voittaja saa palkinnon. Hänninen hankkii palkinnon. Budjetoidaan tapahtumaan 20€.

1. **Drink or Treat**

ESITYS: Käydään läpi järjestelyiden tilanne.
PÄÄTÖS: Kokous tapahtumaan liittyen pidetty ja vastuut jaettu. Soffa hoitaa Facebook -tapahtuman, sen mainostamisen sekä Facebook-kilpailun. Soffa tilaa tapahtumaan haalarimerkit. Sponsorointeja saatu Cybershopilta ja Punanaamiolta. Sovittu Soffan sisäisestä työnjaosta.

1. **SOTE-sitsit**

ESITYS: TXO ry on tiedustellut olisiko Soffa ry:llä kiinnostusta järjestää SOTE-sitsit yhdessä TXO ry:n, HIV ry:n ja O’Diakon kanssa. Helle on tavannut muiden yhdistysten edustajien kanssa alustavan suunnittelun merkeissä. Käydään läpi mitä tapaamisessa on keskusteltu ja kartoitetaan Soffa ry:ltä ketkä osallistuvat järjestämiseen.

PÄÄTÖS: SOTE-sitsit järjestetään 30.11.2017 Bulevardin juhlasalissa. Jatkoina toimii Tontunkaatajaiset. Ruoat tulee MetkaCafelta ja koristelut HIV:ltä. Soffa hoitaa yhteistyön Red Bullin kanssa eli Helle ottaa sähköpostitse yhteyttä Santtu Lehtiseen. Ilmoittautuminen sitseille Bailataan.fi:n kautta. Budjettilaskelmaa ollaan tekemässä, mutta on vielä kesken. Kokko ja Raitio osallistuvat tapahtuman järjestämiseen.

1. **Haalarit**

ESITYS: Soffa ry sai myytyä odotettua nopeammin keväältä jäljellä olleet haalarit ja moni uusi opiskelija jäi ilman. Aloitettu kartoittamaan uuden haalaritilauksen tekemistä kyselemällä sponsoreita. Topra ja Hänninen kertovat uuden tilauksen valmisteluiden etenemisestä ja päätetään haalaritilauksen budjetti, tilattavien haalareiden määrä sekä tuleva myyntihinta.

PÄÄTÖS: Haalarisponsoreita on saatu Talentialta 200€, Touhulalta 500€, Rinnekodilta 200€ ja Tehy ilmoittaa sponsoroitavan summan, kun ilmoitamme tilattavan määrän heille. Tilaamme haalareita 60kpl Pukuteollisuudesta. Budjetoidaan 2300€ haalareihin. Hänninen selvittää Metkan halukkuutta sponsoroida oma logo haalareihin ja Topra ilmoittaa Tehylle tilattavan määrän. Hänninen ja Topra hoitavat tilauksen vastaukset saatuaan. Haalareiden myyntihinta 40€.

Kokoustauko ajassa 19.01.

Kokous jatkuu ajassa 19.09

1. **Tehy ry:n yhteistyötapaaminen**

ESITYS: Tehy ry on lähestynyt Soffa ry:tä, HIV ry:tä ja TXO ry:tä yhteistyötapaamisen järjestämisen tiimoilta. Yhteistyötapaaminen tullaan pitämään 5.10. klo 11-13 ja tilaisuudessa Soffa ry:tä edustaa ainakin varapuheenjohtaja Tervala. Keskustellaan onko Soffa ry:llä odotuksia tapaamisen suhteen ja osallistuuko tilaisuuteen muita hallituksen jäseniä.

PÄÄTÖS: Soffalla ei erityisempiä odotuksia tapaamisen suhteen. Mielellään jatkamme yhteistyötä samaan malliin.

1. **Viestintä**

ESITYS: Käydään läpi keväällä suunniteltujen infolehtisen ja esittelyvideon tilanne. Tarkastellaan vastaavatko Soffa ry:n nykyiset viestintäkanavat tarpeitamme sekä antavatko kanavat Soffa ry:stä sen kuvan mitä tavoittelemme.

PÄÄTÖS: Esittelyvideo jää nyt tekemättä. Raitio oikolukee ja korjaa infolehtisen tekstin. Raitio lisää tiedot nettisivuille. Tervala tekee lehtiselle ulkoasun ja tulostaa niitä kaikkien saataville. Kalenteri poistetaan Soffan nettisivuilta kokonaan. Pyritään laittamaan kaikki tärkeät jutut sekä meidän omat tapahtumat OMA:an.

1. **Hallituksen sisäinen viestintä**

ESITYS: Tarkastellaan vastaavatko nykyiset hallituksen sisäisen viestinnän kanavat, suljettu Facebook-ryhmä ja WhatsApp-ryhmäkeskustelu, tarpeitamme vai tulisiko viestintäväyliä muuttaa. Selkiytetään sisäisen viestinnän toimintatapoja.

PÄÄTÖS: Jatketaan samaan malliin. Sähköpostiketjut välitettävä Soffan sähköpostiin, jotta on kaikkien saatavilla.

1. **Muut mahdollisesti esille tulevat asiat**ESITYS: Käsitellään muut mahdollisesti esille tulevat asiat.

PÄÄTÖS: Ei muita esille tulevia asioita.

1. **Seuraava kokous**ESITYS: Päätetään seuraavan kokouksen ajankohta.
PÄÄTÖS: Seuraava kokous 2.10.2017 klo 17.00 Soffan kopilla.
2. **Kokouksen päättäminen**ESITYS: Puheenjohtaja päättää kokouksen.
PÄÄTÖS: Puheenjohtaja päättää kokouksen ajassa 19.44.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Puheenjohtaja Kokko Sihteeri Topra

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pöytäkirjantarkastaja Raitio Pöytäkirjantarkastaja Helle